**Suvine SK PINKSIkeskuse Open**

EESMÄRK: Pakkuda lauatennisemängijatele võimalusi võistlemiseks ka suvisel ajal.  
ASUKOHT: SK Pinksikeskuse hall, Puuvilla 19a, Tallinn  
KORRALDAJA: SK PINKSIkeskus  
VÕISTLUSKLASSID: Kõik võistlejad (naised koos meestega) mängivad samas võistlusklassis. Osaleda võivad ka ilma reitinguta mängijad.   
REGISTREERIMINE: Võistlustele registreerimine toimub kohapeal. Võistluste algus on kell 11:00. Registreerimine lõppeb 15 minutit enne võistluste algust.   
VÕISTLUSSÜSTEEM: Võistlus toimub uues Tallinna pinksisaalis 9 laual. Mängitakse „kahe miinuse“ süsteemis kõikide kohtade väljamängimiseni. Kõik mängud mängitakse "parem viiest" ehk kolme seti võiduni. Mehed ja naised mängivad koos. Tabelisse paigutatakse mängijad vastavalt kehtivale Eesti reitingule. Naiste paigutamisel tabelisse korrutatakse nende reitingukoht koefitsendiga 4,5.   
NB! Mängude tulemused ei lähe arvesse reitingu koostamisel.  
VÕISTLUSE OSAVÕTUMAKS: Võistluse osavõtumaks on 10 eurot.   
AUTASUSTAMINE: Iga etapi kolme paremat autasustatakse medali ja auhinnaga.   
Lisaks eriarvestused: parim naine, parim noor ning parim veteran.  
ÜLDISELT: Võistluse läbiviimisel rakendatakse rahvusvaheliselt kehtivat võistlusmäärustikku. Korraldaja jätab endale õiguse muuta vajadusel esialgselt võistluste läbiviimiseks kavandatud võistlussüsteemi. Oma tervisliku seisundi eest vastutab kõikidel etappidel iga võistleja ise. Osavõtuga mängija kinnitab, et on andnud loa salvestada tema kohta heli-pildi või videomaterjali, võistlustulemusi ja võistlusele registreerumisel antud isikuandmeid. Mängija on teadlik, et eelpoolnimetatud info avaldatakse avalikult, edastatakse kolmandatele osapooltele ja töödeldakse ning kinnitab, et see ei kahjusta ülemääraselt mängija õigusi. Mängija on teadlik, et isikuandmete töötlemise lõpetamine on peale osavõttu tehniliselt võimatu või toob kaasa ebaproportsionaalselt suuri kulutusi. Alaealise või piiratud teovõimega mängija puhul kinnitab eeltoodut tema ametlik esindaja